चलै गे बहिना ! फुलडाली लय फूल तोड़य लए ।
 अड़हूल तोड़य लए ।
 सखी ! अड़हूल तोड़य लए । ।
 बिसहरि - गौड़ - महादेव पूजब,
माँगब सिनुरक लाली ।
 चलै गे बहिना ! फुलडाली लय फूल तोड़य लए ।
 अड़हूल तोड़य लए ।
 सखी ! अड़हूल तोड़य लए । ।
 भाँति - भाँति केर फूल फुलायल,
लुबुधल भरि - भरि डारि ।
 बेला - बेली, जाही - जूही,
गेना - गुलाब - नेवारि ।
 चलै गे बहिना ! फुलडाली लय फूल तोड़य लए ।
 अड़हूल तोड़य लए ।
 सखी ! अड़हूल तोड़य लए । ।
 बेलपात आ फूल सखी हे,
बिसहरि - गौड़ - महादेव पूजब,
माँगब सिनुरक लाली ।
 चलै गे बहिना ! फुलडाली लय फूल तोड़य लए ।
 अड़हूल तोड़य लए ।
 सखी ! अड़हूल तोड़य लए । ।
 आदिकाल सञो यज्ञभूमि,
मिथिला केर अछि ई तिहार ।
 जन्मसिद्ध अधिकार ।
 चलै गे बहिना ! फुलडाली लय फूल तोड़य लए ।
 अड़हूल तोड़य लए ।
 सखी ! अड़हूल तोड़य लए । ।
 अंग्रेजी आदिक पोथी सभ मे "आन भाषा - भाषी"क लेल वा "नवसिखिया" सभक लेल कोष्ठ मे "उच्चारण संकेत" (Pronunciations / Phœnetic symbols) देल रहैत छै । मैथिली मे ई परिपाटी नहि, तथापि हमरा लगैत अछि जे देबाक चाही, तेँ एहि बेर सञो शुरू कए रहल छी ।
 मैथिली मे बहुधा "साहित्यिक शब्द लेखन" ओ "शब्दोच्चारण"क बीच थोड़ेक अन्तर देखल जाइछ, जकरा "आन भाषा - भाषी मैथिली शिक्षणार्थी" लोकनि वा "नवसिखिया" लोकनि ठीक सँ नञि बूझि पबैत छथि आ "हिन्दी व्याकरण" केर आधार पर उच्चारण करैत छथि ।
 बहुत बेर "मैथिल" लोकनि "सर्व - साधारण गप्प - शप" मे तँ सही उच्चारण करैत छथि परञ्च जञो "लिखित मैथिली" केँ पढ़ि कऽ उच्चारण करबाक हो तँ ओ "हिन्दी" व्याकरणक आधार पर उच्चारण करैत पाओल जाइत छथि ।
 एहि सभ कारण सँ कए बेर लिखल कविता वा गीत वा गजल सभक उच्चारण, लय, ताल, मात्रा आदि बदलि जाइत अछि । ओना तँ एहि बदलाव सभ केँ रोकब पुर्णतः सम्भव नञि आ पाठक ओ गायक लोकनिक व्यक्तिगत स्वतंत्रता सेहो । पर कएक बेर ई बदलाव एहि स्वरूपक होइछ जे अभिप्रेत लय, ताल पुर्णतया बदलि जाइत अछि । नचारी, डिस्को भऽ जाइत अछि आ सुगम संगीत पॉप या रैप ।
 तेँ उपरोक्त कारण सभक द्वारेँ, हम अप्पन रचना मे प्रयुक्त किछु शब्द सभक उच्चारण संकेत एहि बेर सँ देअब शुरू कएल अछि ।
 (सम्बन्ध कारक विभक्ति)
केर (। । , एकमात्रक दू आखर/अक्षर),
के (ऽ, द्विमात्रिक एक आखर/अक्षर )
(कर्म ओ सम्प्रदान कारक विभ॰)
केँ (ऽ, द्विमात्रिक),
के (ऽ, द्विमात्रिक)
(प्रश्नवाचक सर्वनाम वा प्रश्नवाचक सार्वनामिक सम्बोधन)
(एक-, द्वि- या त्रिमात्रिक)
"विदेह" पाक्षिक मैथिली इ - पत्रिका, वर्ष -५, मास -५५, अंक -१०९ , ०१ जुलाई २०१२ मे "स्तम्भ ३॰२" मे प्रकाशित । 